**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO**

2020 m. spalio 29 d. Nr. 34-559

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos kelių įstatymo 6 straipsnio 4 dalimi, Lazdijų rajono savivaldybės taryba

n u s p r e n d ž i a:

1. Patvirtinti Lazdijų rajono savivaldybės vietinės reikšmės kelių sąrašą pagal priedą.

2. Pripažinti netekusiu galios Lazdijų rajono savivaldybės tarybos 2019 m. sausio 31 d. sprendimą Nr. [5TS-232](https://teisineinformacija.lt/lazdijai/document/54447) „Dėl Lazdijų rajono savivaldybės vietinės reikšmės kelių sąrašo patvirtinimo“.

Savivaldybės merė Ausma Miškinienė

Virginijus Blažauskas, tel. 8 614 96 076

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2020-10-26

Lazdijų rajono savivaldybės tarybos sprendimo „Dėl Lazdijų rajono savivaldybės vietinės reikšmės kelių sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos kelių įstatymo 6 straipsnio 4 dalimi.

Šio projekto tikslas – atsižvelgiant į gyventojų ir seniūnijos seniūnų prašymus, papildyti ir patvirtinti Lazdijų rajono savivaldybės vietinės reikšmės kelių sąrašą.

Gyventojai ir seniūnijų seniūnai nuolat informuoja, kad intensyviau naudojamus kelius reikia prižiūrėti ir remontuoti. Norint skirti Kelių priežiūros ir plėtros programos ar rajono savivaldybės biudžeto lėšų šių kelių priežiūrai ir remontui, reikia, kad šie keliai būtų įtraukti į Lazdijų rajono savivaldybės vietinės reikšmės kelių sąrašą. Įrašius į sąrašą šiuos kelius, bus atliktą jų teisinė registracija.

Naujai įrašomų ir papildomai įtraukiamų kelių atkarpų sąrašas:

|  |  |  |  |  |
| --- | --- | --- | --- | --- |
| **Eil. Nr.** | **Kelio Nr.** | **Kelio pavadinimas** | **Kelio ilgis (km)** | **Pastabos** |
| 1 | LZ0523 | Paliūnai–Papartėliai | 1,550 |  |
| 2 | LZ0159 | Agariniai–Šventežeris | 1,550 |  |
| 3 | LZ0347 | Kauknoris–Lenkijos Respublikos siena | 1,350 |  |
| 4 | LZ0348 | Kapčiamiestis–Padumbliai | 2,800 |  |
| 5 | LZ0349 | Padumbliai–Semoškai | 3,400 |  |
| 6 | LZ0350 | Vainežeris–Navikai | 2,700 |  |
| 7 | LZ0301 | Kapčiamiestis–Paveisininkai | 2,250 | Bendras ilgis 10,170 km |
| 8 | LZ0351 | Dumbliauskai–ež. Pastovys | 1,800 |  |
| 9 | LZ0327 | Varviškė–Sventijanskas | 0,200 | Bendras ilgis 7,163 km |
| 10 | LZ0352 | Mečiūnai–Semoškai | 0,520 |  |
| 11 | LZ0353 | Mečiūnai–Gulbiniškė | 0,800 |  |
| 12 | LZ0331 | Ivoškai–Kalviai | 2,600 |  |
| **Iš viso:** | | | **21,520** |  |

Naujai įtraukiamų kelių ir jų atkarpų situacijos schemos pridedamos.

Įtraukus šiuos kelius į kelių sąrašą, bendras vietinės reikšmės kelių ilgis sudarytų 1046,66 km.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas